open-index/open-wikipedia-markdown huggingface dataset:
המכון לארכאולוגיה של האקדמיה הרוסית למדעים

**המכון לארכאולוגיה** (ברוסית: **Институ́т археоло́гии**) הוא אחד המוסדות הארכאולוגיים המובילים ברוסיה והמוסד הארכאולוגי הגדול ביותר באקדמיה הרוסית למדעים, המתמחה בחקר תרבויות עתיקות מימי הביניים של אירואסיה. עבודתם של כמה דורות מעובדיה הניחה את היסודות לידע המדעי אודות רבות מהתופעות החשובות בתולדות האנושות מרגע היווצרותה ועד ראשית עידן התיעוש. הצוות כולל מומחים בתחומים שונים של ארכאולוגיה והיסטוריה, כמו גם תחומי מדעי הטבע.

מאז 1995, במסגרת מדיניות שילוב המדע והחינוך על בסיס המכון לארכאולוגיה של האקדמיה הרוסית למדעים, פועלת המחלקה להיסטוריה של האוניברסיטה האקדמית המדעית למדעי הרוח. המכון עובד בצמוד למשרד התרבות של רוסיה בהגנה על עתיקות רוסיות ובארגון חפירות ארכאולוגיות במדינה והיא הגוף העיקרי ברוסיה הפועל בתחום.

## היסטוריה
המכון יונק את שורשו מהוועדה הארכאולוגית הקיסרית הרוסית, שהוקמה בשנת 1859.

ב-18 באפריל 1919, על פי צו מועצת הקומיסרים העממיים בפטרוגרד, הוקמה **האקדמיה הרוסית להיסטוריה של תרבות חומרית**, תפקידיה של הוועדה הארכאולוגית הקיסרית הרוסית הועברו לידי אותה אקדמיה. בשנת 1926 אורגנה האקדמיה מחדש כ**אקדמיה ממלכתית להיסטוריה של תרבות חומרית**. הפעילות שלה פותחה בפטרוגרד - לנינגרד ובמוסקבה, שם הוקם אגף מוסקבה והיה למוסד מחקר שעסק בחקר תרבות חומרית מכל הסוגים והצורות.

בשנת 1937 הפכה האקדמיה למכון לתולדות התרבות החומרית כחלק מהאקדמיה למדעים של ברית המועצות. המכון הראשי היה ממוקם בלנינגרד, והסניף שלו, פעל במוסקבה. בשנת 1943 הועבר המכון למוסקבה, והסניף שלו נותר בלנינגרד. על פי צו של נשיאות האקדמיה למדעים של ברית המועצות מ-4 בספטמבר 1957, שונה שמה ל"מכון לארכאולוגיה של האקדמיה למדעים של ברית המועצות".

בשנת 1991 שונה שמו ל"מכון לארכאולוגיה של האקדמיה הרוסית למדעים" ועל בסיס סניף לנינגרד נוצר מכון נפרד להיסטוריה של התרבות החומרית של האקדמיה הרוסית למדעים. מאז 2018 המכון נוטל חלק בשיקום ושיפוץ אתרי העתיקות בתדמור, סוריה.

## קישורים חיצוניים
* 

* מידע על מוסד ממלכתי (אתר bus.gov.ru - לפרסום מידע על מוסדות ממלכתיים (עירוניים))
* עמוד המכון באתר academia.edu
* עמוד המכון באתר הספרייה האלקטרונית המדעית e-library.ru

## הערות שוליים

קטגוריה:רוסיה: ארכאולוגיה
קטגוריה:מוסקבה: מבנים
קטגוריה:האקדמיה הרוסית למדעים
קטגוריה:גופים לאומיים לארכאולוגיה
הבחירות הכלליות בבריטניה 1910 (ינואר)

**הבחירות הכלליות בבריטניה 1910** התרחשו לראשונה בתאריכים 10 בינואר–10 בפברואר 1910. בבחירות אלו ניצח הרברט הנרי אסקווית' מן המפלגה הליברלית את ארתור ג'יימס בלפור מן המפלגה השמרנית. בחירות אלו התרחשו לאחר שהממשלה לא הצליחה להעביר את הצעת התקציב בפרלמנט, דבר אשר יצר משבר חוקתי. הבחירות יצרו מצב פוליטי מורכב, כאשר המפלגה השמרנית קיבלה כ-200,000 יותר קולות מן המפלגה הליברלית, אך קיבלה מעט פחות מושבים. הליברלים הקימו ממשלה בחסות האירים, אך היא קרסה במהירות, מה שגרם לבחירות נוספות בדצמבר של אותה השנה.

## תוצאות

## קישורים חיצוניים

1910 1
קטגוריה:1910
הבחירות הכלליות בבריטניה 1922

**הבחירות הכלליות בבריטניה 1922** התרחשו ב-15 בנובמבר 1922. בבחירות אלו ניצח אנדרו בונאר לואו מן המפלגה השמרנית את ג'ון רוברט קליינס מן מפלגת הלייבור. בבחירות אלו החל עידן חדש בפוליטיקה הבריטית ובו המפלגות הגדולות הן מפלגה השמרנית והלייבור, והמפלגה הליברלית (שגם בבחירות אלו הייתה מפוצלת לשתי רשימות) הפכה למפלגה שלישית ומשנית.

בבחירות אלו לראשונה לא התרחשה הצבעה באירלנד בעקבות חתימת האמנה האנגלו-אירית, והקמת אירלנד העצמאית זמן קצר לאחר הבחירות.

מנהיגי שתי המפלגות הגדולות לא הספיקו לנצל את הישגיהם לאורך זמן. קליינס הפסיד את הנהגת המפלגה לרמזי מקדונלד זמן קצר לאחר הבחירות. ולואור פרש מתפקידו כשבעה חודשים לאחר הבחירות כתוצאה מבריאות רופפת. את לואור ירש בראשות הממשלה סטנלי בולדווין, ובך הפך לואו לראש הממשלה הבריטי שכיהן הכי מעט זמן במאה ה-20.

## תוצאות

## קישורים חיצוניים

1922
קטגוריה:1922
השירות הארכאולוגי היווני

**השירות הארכאולוגי היווני** (ביוונית: **Αρχαιολογική Υπηρεσία**) הוא השירות הממשלתי, שפועל בחסות משרד התרבות היווני, האחראי על הפיקוח על כל החפירות הארכאולוגיות, על המוזיאונים ועל המורשת הארכאולוגית במדינה בכללותה.

זהו השירות העתיק ביותר באירופה, שנוסד בשנת 1833, מיד לאחר הקמת המדינה היוונית המודרנית.

## לקריאה נוספת
*  

## קישורים חיצוניים
* הארכיון ההיסטורי של השירות הארכאולוגי
## הערות שוליים

קטגוריה:יוון: ארכאולוגיה
קטגוריה:ממשלת יוון
קטגוריה:גופים לאומיים לארכאולוגיה
המכון להיסטוריה של תרבות חומרית

**המכון להיסטוריה של תרבות חומרית של האקדמיה הרוסית למדעים** (ברוסית: **Институ́т исто́рии материа́льной культу́ры Российской Академии наук, בראשי תיבות ИИМК РАН**) הוא מוסד מחקר ממלכתי במסגרת האקדמיה הרוסית למדעים, הנחשב למכון העתיק ביותר ברוסיה שעוסק במחקר ארכאולוגי, יורשו של הוועדה הארכאולוגית הקיסרית הפטרבורגית. במתכונתו הנוכחית המכון הוקם בשנת 1937.

## היסטוריה
המכון הוקם מתוך הוועדה הארכאולוגית הקיסרית, שנוצרה בשנת 1859 ולאחר המהפכה הפכה לוועדה הארכאולוגית הרוסית בשנת 1918.

המכון הוקם בשנת 1991 על בסיס סניף לנינגרד של המכון לארכאולוגיה של האקדמיה למדעים של ברית המועצות (LOIA). במכון חמש מחלקות: ארכאולוגיה סלבית-פינית, ארכאולוגיה של מרכז אסיה והקווקז, היסטוריה של תרבות קדומה, ארכאולוגיה פלאוליתית. ישנן מעבדות הפועלות בתחום טכנולוגיות ניסיוניות וארכאולוגיות.

## קישורים חיצוניים
*  

קטגוריה:רוסיה: ארכאולוגיה
קטגוריה:גופים לאומיים לארכאולוגיה
קטגוריה:האקדמיה הרוסית למדעים
הבחירות הכלליות בבריטניה 1923

**הבחירות הכלליות בבריטניה 1923** נערכו ב־6 בדצמבר 1923. בבחירות אלו ניצח רמזי מקדונלד ממפלגת הלייבור את ראש הממשלה המכהן סטנלי בולדווין מהמפלגה השמרנית. אומנם המפלגה השמרנית זכתה ברוב הקולות ובמרבית המושבים בפרלמנט, אך מפלגת הלייבור הצליחה לראשונה להקים ממשלה בתמיכת המפלגה הליברלית.

בחירות אלו התקיימו לאחר שראש הממשלה אנדרו בונאר לואו חלה והתפטר לאחר 209 ימי כהונה בלבד. סטנלי בולדווין, שכיהן אז כשר האוצר, החליף אותו. באותה העת גם מפלגת הלייבור החליפה הנהגה. אומנם לבולדווין היה רוב בפרלמנט, אך הוא רצה לחזק את שליטת מפלגתו ולקבל מנדט משמעותי מהעם, ולכן החליט להכריז על בחירות.

היו אלה הבחירות האחרונות שבהן מפלגה שלישית (הליברלים, במקרה זה) קיבלה למעלה מ־100 מושבים וזכתה באחוז כה גבוה של קולות (29.7%). ממשלת מיעוט זו לא האריכה ימים ובחירות נוספות התקיימו כעשרה חודשים לאחר מכן, באוקטובר 1924.

## תוצאות

## קישורים חיצוניים

1923
קטגוריה:1923 בממלכה המאוחדת
הבחירות הכלליות בבריטניה 1924

**הבחירות הכלליות בבריטניה 1924** התרחשו ב-29 באוקטובר 1924. בבחירות אלו ניצח סטנלי בולדווין מן המפלגה השמרנית את ראש הממשלה המכהן רמזי מקדונלד מן מפלגת הלייבור. בחירות אלו נערכו לאחר הצבעת אי-אמון בממשלת הלייבור של מקדונלד, והיו השלישיות שנערכו בבריטניה תוך פחות משנתיים.

הניצחון השמרני המוחץ התאפשר בעקבות הוספת מתמודדים שמרניים בעשרות מחוזות, וכן החלשות משמעותית של המפלגה הליברלית. בנוסף על כך, מספר ימים התפרסם ב"דיילי מייל" מכתב זינובייב, שלכאורה נכתב על ידי הבכיר הסובייטי גריגורי זינובייב לקומוניסטים בבריטניה על מנת לחזק את התנועות המהפכניות במדינה. בדיעבד, תברר שהמכתב זוייף, אך הוא בזמן הבחירות הוא עורר גלים וגרם לתמיכה משמעותית במפלגה השמרנית.

## תוצאות

## קישורים חיצוניים

1924
קטגוריה:1924
המשרד לפעילויות ומורשת תרבותית (איטליה)

250px|ממוזער|שמאל|מתחם מונומנטלי סן מישלה ריפה
**המשרד לפעילויות ומורשת תרבותית** (באיטלקית: **Ministero per i Beni e le Attività Culturali**, בראשי תיבות: **MiBAC**) הוא משרד התרבות של הרפובליקה האיטלקית. המטה ממוקם בארמון קולג'יו רומנו ההיסטורי (דרך דל קולג'יו רומנו 27, במרכז רומא). משנת 2013 עד 2018 שמו הרשמי היה **המשרד לפעילויות, מורשת תרבותית ותיירות**. הוא הוקם לראשונה בשנת 1974 כ**משרד לנכסי תרבות וסביבה** (באיטלקית: Ministero per i Beni Culturali ed Ambientali) והועברו לאחריותו תפקידים שהיו בעבר בעיקר תחת משרד החינוך ציבורי (במיוחד בניהול עתיקות מהעת העתיקה האמנויות, האקדמיות והספריות). המשרד ניהל גם תפקידים שהיו בעבר אצל משרד הפנים (בעיקר ניהול ארכיוני המדינה) ושל נשיא מועצת השרים (ניהול ארכיונים ממוחשבים ופיזור מונומנטים תרבותיים).

ב-20 באוקטובר 1998 המשרד הפך למשרד לפעילויות ומורשת תרבותית,  ויחד עם תפקידי המשרד הישן נוספה לו האחריות לקידום זירות ספורט ומופעים.

המשרד עוסק בעיקר בתרבות, במיגון ושימור אתרים אמנותיים ורכוש, נוף ותיירות. בשנת 2009 עבר המבנה הארגוני של המשרד שינויים משמעותיים (צו 91/2009): תיאום תפקידי השרים עדיין מופקד בידי מזכ"ל, המנהלות הכלליות צומצמו מתשע לשמונה, עם עיצוב חלקי של תחומי אחריותו. שמונה המנהלות הכלליות ממשיכות להיות נתמכות טכנית על ידי גופים מדעיים ברמה גבוהה (בעיקר מכונים מרכזיים).
## שמות רשמיים
* 1974–1998:  (המשרד למורשת תרבותית וסביבה)
* 1998–2013:  (המשרד לפעילויות ומורשת תרבותית)
* 2013–2018:  (המשרד למורשת תרבותית, פעילויות ותיירות)
* מאז 2018:  (המשרד למורשת תרבותית ופעילויות)
## קישורים חיצוניים

*  

קטגוריה:גופים לאומיים לארכאולוגיה
קטגוריה:פיניה
קטגוריה:שרי תרבות
קטגוריה:ממשלת איטליה
הבחירות הכלליות בבריטניה 1918

**הבחירות הכלליות בבריטניה 1918** התרחשו ב-14 בדצמבר 1918, מיד לאחר סיום מלחמת העולם הראשונה. בבחירות אלו ניצח דייוויד לויד ג'ורג' מן המפלגה הליברלית את אנדרו בונאר לואו מן המפלגה השמרנית. בבחירות אלו המפלגה הליברלית התפלגה לשתי רשימות- קואליציה ליברלית בהובלת ג'ורג' (זו אשר ניצחה בבחירות), ורשימה שנייה (שהיוותה למעשה את תשתית המפלגה המקורית) בהובלת הרברט אסקווית' אשר ניצחה בכ-36 מושבים בלבד, ומעולם שחזרה את כוחה שנית.

היו אלה הבחירות הראשונות בבריטניה שהתרחשו ביום אחד, אם כי עברו שבועיים מיום הבחירות, עד שנספרו קולות החיילים הבריטים שמעבר לים. בבחירות אלו לראשונה נשים מעל גיל 30 וגברים מעל גיל 21 יכלו להצביע. עד אותה העת כלל הנשים וחלק מן הגברים היו פסולים מן ההצבעה. אלו היו גם הבחירות הראשונות שבהן נשים התמודדו לפרלמנט (ואחת מהן אף נבחרה - קונסטנס מרקייביץ' ממפלגת שין פיין). הבחירות התקיימו זמן קצר לפני מלחמת העצמאות האירית, ובכך היו גם הבחירות האחרונות שכללו את מחוזותיה של אירלנד.

הבחירות התקיימו לאחר שהפרלמנט התפזר ב-14 בנובמבר. פרלמנט זה היה אמור להתפזר עוד במהלך 1915, אך המשיך לפעול לאור המלחמה.

לאחר הבחירות התברר שאמנם המפלגה השמרנית קיבלה את רוב מושבי הפרלמנט (379 מתוך 707), אך הקואליציה הליברלית הצליחה להקים ממשלת מיעוט עם חלק מן חברי המפלגה השמרנית. לראשונה, מפלגת הלייבור הבילה את האופוזיציה בעצמה, לאחר שקיבלה כ-57 מושבים ולראשונה גם ניצחה במספר מחוזות בוויילס. למרות ההישג, שני אישים בולטים במפלגה איבדו את מקומם בפרלמנט - רמזי מקדונלד וארתור הנדרסון.

## תוצאות

## קישורים חיצוניים

1918
קטגוריה:1918
הוועדה הארכאולוגית הקיסרית הרוסית

**הוועדה הארכאולוגית הקיסרית** (ברוסית: **Императорская археологическая комиссия**) הייתה המוסד הממשלתי הראשון באימפריה הרוסית שניהל את המחקר הארכאולוגי במדינה.

## היסטוריה
הוועדה נוסדה ב-2 בפברואר 1859 על פי הצעתו של הרוזן סרגיי סטרוגנוב על בסיס **הוועדה לחקירת עתיקות** (**Комиссии для расследования древностей,** שהייתה קיימת מאז 1850 בראשותו של לב פרובסקי). הוועדה הייתה כפופה למשרד משק הבית הקיסרי, ישיבותיה התקיימו בארמון החורף בסנקט פטרבורג.

מאז 1889 הפכה הוועדה למוסד היחיד שהנפיק "גיליונות פתוחים" ומתן אישורים לחפירות על אדמות מדינה, אדמות עירוניות ואיכרים (כלומר בכל מקום, למעט אדמות בעלים). הוועדה עסקה גם בהגנה ובשיקום אנדרטאות.

הוועדה בוטלה בשנת 1919 עם העברת תפקידיה לידי האקדמיה הרוסית להיסטוריה של תרבות חומרית. כיום נושאים של הוועדה מטופלים על ידי המכון להיסטוריה של תרבות חומרית.

## יושבי ראש
* סרגיי סטרוגנוב (1859–1882)
* אלכסנדר ואסילצ'יקוב (1882–1886)
* אלכסיי בוברינסקי (1886-1917)
## קישורים חיצוניים

* מאמר באנציקלופדיה "סנקט פטרבורג".
## הערות שוליים

קטגוריה:1859
קטגוריה:האימפריה הרוסית: היסטוריה
קטגוריה:רוסיה: ארכאולוגיה
קטגוריה:גופים לאומיים לארכאולוגיה
סוכנות המורשת הפינית

**סוכנות המורשת הפינית**, שכונתה בעבר המועצה הלאומית לעתיקות, היא סוכנות ממשלתית לאומית המשמרת את המורשת התרבותית החומרית של פינלנד. הסוכנות היא מוסד תרבותי ומחקר, אך היא גם רשות ממשלתית המופקדת על הגנה על אתרים ארכאולוגיים, מורשת, סביבה בעלת ערך תרבותי-היסטורי ורכוש תרבותי, בשיתוף גורמים רשמיים ומוזיאונים שונים.

הסוכנות מציעה מגוון רחב של שירותים, צוות מקצועי של מומחים, תערוכות ואוספים של כמה מוזיאונים, ארכיונים נרחבים וספרייה מדעית מיוחדת, שכולם עומדים לרשות הציבור הרחב. סוכנות המורשת הפינית כפופה למשרד החינוך הפיני.

## קישורים חיצוניים

*  

## הערות שוליים

קטגוריה:גופים לאומיים לארכאולוגיה
קטגוריה:פינלנד: תרבות
קטגוריה:ממשלת פינלנד
הבחירות הכלליות בבריטניה 1929

ממוזער | חלוקת תוצאות הבחירות בבריטניה 1929
**הבחירות הכלליות בבריטניה 1929** התרחשו ב-30 במאי 1929. בבחירות אלו ניצח רמזי מקדונלד מן מפלגת הלייבור את ראש הממשלה המכהן סטנלי בולדווין מן המפלגה השמרנית. לראשונה מפלגת הלייבור הייתה הגדולה בפרלמנט ושבה להרכיב את הממשלה.

בחירות אלו היו הבחירות הרביעיות (מתוך שש בסך הכל) שבהן המועמד שקיבל את מרבית קולות המצביעים הוא זה שקיבל את מיעוט המושבים בפרלמנט. בנוסף על כך, אלו היו הבחירות הראשונות שבהן נשים צעירות בגילאי 21–29 הורשו להצביע. בחירות אלו גם פתחו עידן של כ-50 שנות משטר דו מפלגתי. רק בבחירות 1983 מפלגה שלישית שבה לקבל למעלה מ-20% קולות המצביעים.

## תוצאות

## קישורים חיצוניים

1929
קטגוריה:1929 בממלכה המאוחדת
הבחירות הכלליות בבריטניה 1931

**הבחירות הכלליות בבריטניה 1931** התרחשו ב-27 באוקטובר 1931. בבחירות אלו ניצח ראש הממשלה רמזי מקדונלד שהוביל ממשלה לאומית רחבה בתמיכת השמרנים, את מנהיג מפלגת הלייבור, ארתור הנדרסון. באופן כולל, מפלגות הממשלה של מקדונלד זכו ב-67% מהקולות ובכ-554 מתוך 615 המושבים בפרלמנט. בבחירות אלו מפלגת הלייבור קיבלה כ-52 מושבים בלבד, ואיבדה 80% ממושביה. זו הייתה הפעם האחרונה בה מפלגה אחת (במקרה זה השמרנית) קיבלה רוב מוחלט של קולות המצביעים. בנוסף על כך, אלו היו הבחירות האחרונות בבריטניה שלא התקיימו ביום חמישי, והפעם האחרונה עד בחירות 1997 שבה מפלגה אחת קיבלה למעלה מ-400 מושבים.

ההחלטה של מקדולנד להתמודד במסגרת עממית רחבה התקבלה בעת השפל הגדול ובתמיכתו של ג'ורג' החמישי.

## תוצאות

## קישורים חיצוניים

1931
קטגוריה:1931
קורמורן קנים

**קורמורן קנים** (שם מדעי: *Microcarbo africanus*) הוא מין של עוף מים ממשפחת הקורמורניים המצוי לאורך נהרות וביצות ברחבי אפריקה ובמדגסקר. הוא שייך לסוג קורמורן קטן לצד הקורמורן הגמדי.

## תיאור
קורמורן זה מגיע לאורך 50 עד 55 סנטימטרים עם מוטת כנפיים של 85 סנטימטרים בממוצע. שני הזוויגים דומים במראם ובגודלם, כשהצעירים בהירים יותר. צבעו שחור עם פנים כתומות וקצוות הכנפיים ירוקות בהירות או אפורות. לקורמורן זה זנב ארוך המשמש כהגה כאשר הוא צולל מתחת למים והוא בעל רגליים ארוכות וצהובות עם קרומי שחייה. העיניים שלו אדומות והמקור שלו צהוב ודק עם קצה מעוקל ומתחתיו ישנו שק קטן בדומה למקור השקנאי המשמש לאחסון דגים.

הקורמורן הוא צייד דגים זריז הנע ביעילות מתחת למים, בעיקר סביב צמחייה מימית וחוטף בעזרת מקורו דגים קטנים כמו שפמנונאים, מורמיריים או אמנוניים והוא מעדיף דגים איטיים ושוכני קרקעית רדודה, אף שהוא יכול לצלול לעומק בעת הצורך. לרוב הוא דג לבדו, אך נצפו פרטים ששיתפו פעולה. הקורמורן גם ניזון מטרף יבשתי כמו צפרדעים, חרקים וזוחלים או יונקים קטנים.

הקורמורן חי לאורך שולי נהרות או ביצות וגם סוואנות לחות ואף בכמה חופים ומקנן במושבות לצד קורמורנים נוספים ואף עופות מים אחרים על גדות הנהרות והביצות בקן עשוי מצמחי מים. הנקבה מטילה 2 עד 4 ביצים בממוצע והדגירה נמשכת 24 יום.

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:קורמורניים
קטגוריה:דרום אפריקה: עופות
קטגוריה:בוטסואנה: עופות
קטגוריה:סאו טומה ופרינסיפה: עופות
קורמורן הכף

**קורמורן הכף** (שם מדעי: *Phalacrocorax capensis*) הוא מין של עוף ימי מהסוג קורמורן החי לחופי אפריקה הדרומית. חלק מהחוקרים רואים בו בן לסוג קורמורן כחול-עין.

קורמורן זה מצוי מדרום נמיביה במערב, שם הוא נוהג לקנן ומצוי עד נהר קונגו בצפון ועד דרום אפריקה ומוזמביק במזרח. לרוב הוא מצוי סביב חופים רדודים בהם הדיג טוב עם זאת הוא נמצא בסכנת הכחדה.

אורכו של הקורמורן 61 עד 64 סנטימטרים, מוטת כנפיו כ-109 סנטימטרים בממוצע ומשקלו 1,155 עד 1,306 גרם בממוצע. הקורמורן בעל נוצות שחורות או חומות כהות ובעל מקור אפור ודק עם שק צהוב מתחתיו. בעונת הרבייה הוא מצמיח נוצות מעט יותר ארגמניות וצהובות. הקורמורן מעופף חלש יחסית, אך שחיין וצוללן מוצלח המשתמש בכנפיו ורגליו הארוכות בעלות קרומי השחייה כמשוטים העוזרים לו לנוע במים.

הוא אוכל בעיקר דגים כמו סרדיניים (ובעיקר סרדין דרום אמריקאי), עפייניים וצלופחוליים החיים בקבוצות גדולות. לרוב הוא צד לבדו אך במקרים מסוימים נצפה בציד משותף.

הטורפים של הקורמורן הם תן שחור גב האורב למושבות רבייה של הקורמורן וחוטף פרטים לא זהירים והביצים והצעירים נטרפים בידי שחפי קלפ, שקנאים מצויים ואף קורמורנים גדולים. הצעירים הלומדים לשחות נטרפים גם בידי כרישים ואריות ים הממתינים להם.

## קישורים חיצוניים

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי אנדרס אריקסון ספרמן
קטגוריה:קורמורניים
קטגוריה:דרום אפריקה: עופות
קטגוריה:בעלי חיים ימיים באפריקה הדרומית
אמנון רדום

**אמנון רדום** (שם מדעי: *Nimbochromis*) הוא סוג של דג טרופי ממשפחת האמנוניים האנדמי לאגם מלאווי שבמזרח אפריקה. אמנון זה ידוע בהתנהגות של התחזות למת כדי למשוך דגים קטנים ואז לחטוף אותם. הוא אחד הדגים הבודדים שלמדו לעשות זאת. בשל כך קיבל את שמו וכן בשם "kaligono" - ישנוני בשפת הניאנג׳ה (אחת משפות בנטו), של תושבי מלאווי.

אמנון זה מכיל 5 מינים המגיעים לאורך ממוצע של 25 סנטימטרים והוא בעל סנפירים רחבים ולסתות רחבות. הדג בעל גוונים כחולים, אך חלק מהמינים עוטים פסים כהים המסייעים בהסוואה בעודם שוכבים על צידם.

הדג הוא פיסקיבור הניזון בעיקר מאמנוניים קטנים יותר אותם הוא מפתה בדמיון לנבלה מרקיבה בקרקעית האגם. הוא שוכב על צידו ללא תנועה ומחכה לדגים שיתקרבו, אז הוא מאיץ לעברם בעזרת שרירי הזנב הגדולים שלו ואוכל אותם. חלק מהמינים הם טורפים אורבים ממחסה של סלעים לטרף במקום פיתוי.

כמו מרבית האמנונים הנקבות שומרות על צאצאיהם בפיהם מטורפים אחרים עד לגדילתם מעבר לגודל מסוים.

אמנונים אלה נידוגים בידי הדייגים של מלאווי ולפעמים מצויים באקווריום כדגי נוי בשל צבעיהם המפוארים.

## מינים
* *Nimbochromis fuscotaeniatus*
* *Nimbochromis linni*
* אמנון רדום ליבינגסטון (*Nimbochromis livingstonii*)
* *Nimbochromis polystigma*
* *Nimbochromis venustus*

## קישורים חיצוניים

קטגוריה:בעלי חיים שתוארו ב-1989
קטגוריה:טקסונים שתוארו בידי אתלווין טרוואבאס
קטגוריה:אמנוניים
כביש 396

**כביש 396** הוא כביש הסלול באזור מערב ירושלים רבתי, ואורכו כ-4 ק"מ.
הכביש מהווה למעשה קישור בציר צפון-דרום לבאים לירושלים ממערב שלא דרך כביש 1.
בצפונו מתחיל הכביש בצומת כק"מ מערבית לצומת עין כרם בין הכבישים 395 ו-386 ומסתיים בדרומו בצומת אורה עם מפגש הרחובות "כביש אורה" ו"הנרייטה סולד".
בצומת אורה חיבור לכביש 3877 לכיוון היישובים אורה ועמינדב.
באמצעו של הכביש צומת לכיוון היישוב אבן ספיר, ובדרומו כניסה להר אורה.
בכניסה הדרומית לכביש, מצויות השכונות: עיר גנים ב', וקריית מנחם.
הכביש מאפשר גישה מהירה לבית החולים הדסה עין כרם, במקום להגיע אליו דרך שכונת עין כרם.

את הכביש חוצה שביל ירושלים והוא קרוב לשביל הדסה ובתחילתו משיק לשביל ישראל. בסביבות הכביש מעיינות, בורות מים ועתיקות רבים.

ב-2004 עבר הכביש עבודות הרחבה ושיפור תשתיות.

## מסלול הכביש

## קישורים חיצוניים
* 
## הערות שוליים

קטגוריה:ישראל: כבישים
קטגוריה:הרי ירושלים
קטגוריה:ירושלים: רחובות
קטגוריה:קריית מנחם
קטגוריה:עיר גנים (שכונה)
האקדמיות הפדרליות של ארצות הברית

**האקדמיות הפדרליות של ארצות הברית** (באנגלית: The **United States federal academies**) נכון לשנת 2020, ישנן תשע עשרה אקדמיות פדרליות המנוהלות על ידי הממשלה הפדרלית של ארצות הברית:

**הערה:** בסוגריים שנת הייסוד של האקדמיה

## חמש אקדמיות השירות בארצות הברית
* לא ממוסגר|38x38 פיקסליםהאקדמיה הצבאית של ארצות הברית (USMA), ידוע בשם "וסט פוינט" או "צבא" (1802)
* לא ממוסגר|43x43 פיקסליםהאקדמיה הימית של ארצות הברית (USNA), ידוע בשם "אנאפוליס" או "צי" (1845)
* לא ממוסגר|44x44 פיקסליםאקדמיית חיל האוויר של ארצות הברית (USAFA) (1954)
* לא ממוסגר|30x30 פיקסלים אקדמיית משמר החופים של ארצות הברית  (USCGA) (1876)
* לא ממוסגר|30x30 פיקסלים אקדמיית צי הסוחר של ארצות הברית  (USMMA), ידוע בשם "קינגס פוינט" (1942)

## תשע אקדמיות שיכולות להיות מסווגות באופן רופף כ[[אקדמיה צבאית]], שרובן בתי ספר ל[[תארים מתקדמים]]
* לא ממוסגר|30x30 פיקסליםאוניברסיטת שירותים אחידים למדעי הבריאות  (USU) (1972)
* לא ממוסגר|42x42 פיקסליםהאוניברסיטה לביטחון לאומי (NDU), ידוע בשם "אן־די־יו" (1976)
* לא ממוסגר|32x32 פיקסליםהמכון הטכנולוגי של חיל האוויר  (AFIT) (1919)
* לא ממוסגר|32x32 פיקסליםמכללת המלחמה של חיל האוויר  (AWC) (1946)
* לא ממוסגר|35x35 פיקסליםאוניברסיטת חיל הנחתים  (MCU) (1989)
* לא ממוסגר|38x38 פיקסליםבית הספר של הצי ללימודים מתקדמים (NPS) (1909)
* לא ממוסגר|33x33 פיקסליםמכללת המלחמה של הצי (NWC) (1884)
* לא ממוסגר|38x38 פיקסליםמכללת הפיקוד והמטה הכללי של צבא ארצות הברית  (CGSC) (1881)
* לא ממוסגר|34x34 פיקסליםמכללת המלחמה של צבא ארצות הברית (USAWC) (1901)

## חמש אקדמיות פדרליות שאינן צבאיות
* לא ממוסגר|30x30 פיקסליםמכון שירות החוץ  (FSI) (1947)
* לא ממוסגר|30x30 פיקסליםהמרכז להכשרת אכיפת החוק הפדרלי  (FLETC) (1970)
* לא ממוסגר|30x30 פיקסליםהאקדמיה הלאומית לבריאות ובטיחות במכרות של ארצות הברית  (MSHA)(1971)
* לא ממוסגר|31x31 פיקסליםאקדמיית אף־בי־אֵיי  (FBI Academy) (1972)
* לא ממוסגר|32x32 פיקסליםהאקדמיה הלאומית לכבאות  (NFA) (1976)

קטגוריה:ארצות הברית: אקדמיות צבאיות
קטגוריה:ארצות הברית: אוניברסיטאות ומכללות
קטגוריה:ארצות הברית: אוניברסיטאות ציבוריות
קטגוריה:אקדמיות ימיות
קרטוגרמה

ממוזער|upright=2.2|קרטוגרמה מסוג פסיפס המציגה את התפלגות אוכלוסיית העולם נכון ל-2018.
כל אחד מ-15,266 הפיקסלים בשטחי המפה מייצג חצי מיליון בני אדם
**קרטוגרמה** (Cartogram) היא סוג של מפה בה השטחים הגאוגרפיים במפה מעוותים על סמך נתונים סטטיסטיים כגון מספר התושבים, הכנסות, הוצאות הממשל, צריכת אנרגיה, ייצור סחורות, מספר האלקטורלים, התוצר הלאומי הגולמי, וכו'. בדרך כלל השטחים של כל האזורים הגאוגרפים בקרטוגרמים יוגדלו או יוקטנו כאשר גודלם מותאם לערכי הנתונים הרלוונטיים.

באופן כללי בקרטוגרמות ניתן להציג באופן ויזואלי כל מה שניתן לכמת ולייחס לאזורים גאוגרפים ספציפיים.

## דוגמאות

קובץ:EU net budget 2007-2013 per capita cartogram.png|קרטוגרמה המציגה אומדן של סך הכסף שהאיחוד האירופי השקיע בכל מדינה באיחוד בין השנים 2007 עד 2013 ביחס לכמות התושבים בכל מדינה (לוקסמבורג לא נכללה). 
קובץ:United States presidential election, 2016 Cartogram.png|קרטוגרמת בחירות לנשיאות ארצות הברית בשנת 2016
קובץ:Eu cartogram.png|קרטוגרמה המציגה את התפלגות האוכלוסייה ב-27 מדינות האיחוד האירופי בשנת 2008. באמצעות המפה ניתן לשים לב שכמחצית מכלל אזרחי האיחוד האירופי מתגוררים בארבע מדינות - גרמניה, צרפת, בריטניה ואיטליה.
קובץ:Pindalakaart.jpg|קרטוגרמה המציגה את גודל תקציבי הביטחון של מדינות אירופה נכון בשנת 2004. בקרטוגרמה זו אין עיוות לצורת המדינות בגלל שהן אינן מוצגות באופן רציף.
קובץ:NetRevenue2004Cartogram.png|קרטוגרמה המציגה את ההכנסה נטו לנפש במדינות ארצות הברית בשנת 2004


## קישורים חיצוניים

קטגוריה:אינפוגרפיקה
רנו אסטפט

**רנו אסטפט** (בצרפתית: **Renault Estafette**) היא מכונית מסחרית מתוצרת יצרנית הרכב הצרפתית **[[רנו]]**, אשר יוצרה בין השנים 1959–1980 בצרפת.

בנוסף דגמי "רנו אסטפט" יוצרו בין השנים 1965–1969 באלג'יריה על ידי **CARAL**, בין השנים 1975–1978 יוצרו ברומניה על ידי דאצ'יה, ובין השנים 1964–1986 יוצרו במקסיקו על ידי **DINA S.A**  (ברישיון רנו).

## דגמים
* "R 2130/31"
* "R 2132/33/34/35"
* "R 2136/37"
* "Dacia D6"

## גרסאות

* 3 דלתות - מסחרית
* 4 דלתות - מסחרית
* 4 דלתות - מיניבוס
* 3 דלתות - טנדר

## "רנו אסטפט"
* יוצרו 533,209 יחידות
* מנוע קדמי, הנעה קדמית
* מתלים - קפיצי גלגלים עצמאיים מקדימה-אחורית
* בלמים - בלמי תוף
* דגם מסחרי של "רנו אסטפט" צולם לסרט "Le téléphone sonne toujours deux fois" שיצא לאקרנים בשנת 1985

## גלריה

קובץ:Renault R 2132 (1964) , Dutch licence registration UJ-40-27 pic1.JPG | "רנו אסטפט" דגם "R 2132"
קובץ:Renault R 2137 Estafette Super.jpg | "רנו אסטפט" דגם "R 2137"
קובץ:Renault Estafette (1973) - Flickr - FaceMePLS.jpg | "רנו אסטפט", שנת 1973
קובץ:Renault Estafette.jpg | "רנו אסטפט"
קובץ:Renault Estafette pickup.jpg | "רנו אסטפט" - טנדר
קובץ:Renault-p1040137.jpg | "רנו אסטפט" - טנדר
קובץ:Renault Estafette (35393937191).jpg | "רנו אסטפט" - מיניבוס
קובץ:Rijdende etalage met bruidskleding, Bestanddeelnr 254-0377.jpg | "רנו אסטפט"
קובץ:1978 Renault Estafette 1000 (13453755564).jpg | "רנו אסטפט", שנת 1978
קובץ:1973 Renault Estafette (14000486776).jpg | "רנו אסטפט", שנת 1973


## קישורים חיצוניים

## הערות שוליים

קטגוריה:מכוניות מסחריות
קטגוריה:מיניבוסים
קטגוריה:טנדרים
אסטפט
אסטפט
קטגוריה:דגמי מכוניות שהושקו ב-1959
קטגוריה:כלי רכב צרפתיים
קטגוריה:כלי רכב המיוצרים באלג'יריה
קטגוריה:כלי רכב המיוצרים במקסיקו
קטגוריה:כלי רכב המיוצרים ברומניה
ביל ג'וליאן

**ביל ג'וליאן** (באנגלית: **John William Julian**; 10 ביולי 1867 – 14 במרץ 1957) היה כדורגלן אנגלי.

ביל ג'וליאן נולד בעיר בוסטון, והחל את דרכו ככדורגלן במועדוני נוער מקומיים. בשנת 1889 הוא השתתף במשחק נגד ארסנל וסידרו לו עבודה במפעל כדי שהוא יוכל לשחק במועדון. הוא שיחק במועדון ובשנת 1890 אף מונה לקפטן של הקבוצה. בשנת 1892 ביל ג'וליאן עבר ללוטון טאון והיה בקבוצה זו קפטן ומאמן.

לאחר שנתיים בשנת 1894 ביל ג'וליאן עבר לטוטנהאם הוטספר. במועדון זה הוא שיחק מספר שנים.

בשנת 1895 ביל ג'וליאן היה הבריטי הראשון שאימן קבוצת כדורגל נשים. בשנת 1909 ביל ג'וליאן עבר להולנד בה המשיך בקריירת מאמן. 

בשנת 1915 הוא חזר ללונדון והתיישב באנפילד. בשנת 1948 הוא השתתף במשחק לזכר קבוצת מקצוענים ראשונה של ארסנל לצד גאווין קרופורד וג'ק מקבין נגד צ'לסי. ביל ג'וליאן נפטר בשנת 1957 בגיל 89 והיה האחרון בין שחקני קבוצת ארסנל מקצוענית ראשונה.

## קישורים חיצוניים

* קורות חיים

קטגוריה:קשרי כדורגל אנגלים
קטגוריה:כדורגלני לוטון טאון
קטגוריה:כדורגלני ארסנל
קטגוריה:כדורגלני טוטנהאם הוטספר
קטגוריה:בריטים שנולדו ב-1869
קטגוריה:בריטים שנפטרו ב-1957
קומדיה בלב ים

**קומדיה בלב ים** (באנגלית: **Out to Sea**) הוא סרט קומדיה רומנטית אמריקאי משנת 1997, בבימויה של מרתה קולידג', עם ג'ק למון וולטר מתאו במפקידים הראשיים.

בסרט מופיע השחקן/רקדן דונלד אוקונור (שיר אשיר בגשם) בתפקידו האחרון בקולנוע, כרקדן.

## תקציר העלילה
צ'רלי גורדון (ולטר מתאו) הוא מהמר כושל. הוא רוצה לשפר את מצב רוחו של גיסו הרב סאליבן (ג'ק למון) שאבל על מות אשתו סוזי, אחותו של צ'רלי. הוא מפתיע אותו בשני כרטיסים לשיט יוקרתי בספינת תענוגות למקסיקו. בספינות נוסעות אלמנות עשירות וצ'רלי מקווה ששניהם "יצודו" אחת מהן.

רק שהרב מגיע לספינה מסתבר שהוקצה להם תא קטן עם מיטה דו קומתית. צ'רלי מגלה לו כי הם נשכרו להיות "רקדנים מארחים" לתיירות תמורת הנסיעה. צ'רלי לא יודע לרקוד והרב מנסה ללמד אותו. הם נפגשים ברקדנים מארחים נוספים – מק ולור (האל לינדן) וג'ונתן דברו (דונלד אוקונור).

האחראי על הבידור הוא גיל גודווין (ברנט ספיינר) והוא מטיל עליהם משמעת נוקשה ואוסר עליהם לנהל קשרים עם הנוסעות פרט לריקודים. מי שיפר זאת יורחק מהספינה וישלם עבור הכרטיס והקנס, 5460 דולר.

הרב מזמין לריקוד את ויויאן, אלמנה טרייה ומציג עצמו בתור תייר רופא. היא אינה יודעת שהוא רקדן מארח ומתחילה להתאהב בו.

צ'רלי "מתלבש" על יפהפייה צעירה גרושה, ליז (דיאן קנון) שחושב שהיא מיליונרית. הוא משחק לידה פוקר וזוכה ב-18,000 דולר והיא חושבת שהוא מיליונר ולאמה, מייווס (איליין סטריץ'), לא אכפת שבתה תצא עם "מיליונר" שיכול להיות אביה. צ'רלי "מארגן" מפגש בין גודווין לבעלת הספינה, אלן קת'רס (רו מקלנהן) ובטוח בטוח שהיא תעלה אותו בדרגה.

לבסוף מתגלה לשתי הנשים שהרב וצ'רלי הם למעשה רקדנים דלפונים. הן עוזבות את הספינה ושוכרות מטוס ים. צ'רלי והרב יורדים לסירת הצלה למרות צעקותיו של גודווין שכוללות כינוי מעליב כלפי אלן קת'רס ששומעת זאת ומפטרת אותו במקום.

המטוס ממריא, הרב יורה זיקוק, המטוס נוחת ושניהם נפגשים עם הנשים. צ'רלי מראה לליז את ההמחאה על 18,000 והיא מחייכת. לבסוף רואים את מק ולור על הבמה שר ומנהל את הערב וגודווין עצוב ורוקד כרקדן מארח.

## צוות השחקנים

## קישורים חיצוניים

* קדימון לקומדיה בלב ים, באתר יוטיוב
* קומדיה בלב ים, באתר TCM

קטגוריה:זקנה בקולנוע
קטגוריה:סרטי ג'ק למון
קטגוריה:סרטי וולטר מתאו
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטי קומדיה רומנטית אמריקאיים משנת 1997
שברולט קמארו הדור החמישי

**[[שברולט קמארו]] דור החמישי** היא מכונית פוני, שיוצרה על ידי יצרנית הרכב האמריקאית שברולט, חברה בת של ג'נרל מוטורס בין השנים 2010 ל-2015.

## גרסאות הדור החמישי
### קמארו SS
בשנת הדגם 2011 סיפק מנוע ה-V6 של קמארו SS 312 כוח סוס ו-377 ניוטון מטר, תוספת של 8 כוח סוס ו-6.8 ניוטון מטר מ-2010.

### קמארו SSX
ב-2010 חשפה שברולט את מכונית הקונספט קמארו SSX. ה-SSX היא גרסה של הקמארו SS שהומרה למכונית מסלול סגור. היא נבנתה כדי להדגים רכיבי ביצועים חדשים.

### קמארו ZL1
ZL1, שנחשפה ב-2011 בשיקגו, היא גרסה בעלת הביצועים הגבוהים של הקמארו SS. לפחות 30% מהחלקים ב-ZL1 הם בלעדיים למודל.

המכונית כוללת מנוע 6,162 סמ"ק מנוע LSA V8 עם מגדש על בנפח של 1.9 ליטר. המנוע מפיק 580 כ"ס ב-6,000 סל"ד ומומנט של 754 ניוטון מטר ב-4,200 סל"ד. הכוח מועבר לגלגלים האחוריים באמצעות תיבת שישה הילוכים ידנית או אוטומטית.

### קמארו RS
לקמארו RS נוספו גלגלים בגודל 20 אינץ'.

לקמארו RS יש תפוקה של 426 כ"ס כאשר היא מצוידת בתיבת שישה הילוכים ידנית, שהצטמצמו ל-400 כ"ס כאשר המכונית הייתה מצוידת בשישה הילוכים אוטומטיים.

## גלריה

קובץ:Chevrolet Camaro ZL1.JPG|ZL1
קובץ:Chevrolet Camaro SSX.JPG|SSX
קובץ:2012 Chevrolet Camaro SS 45th Anniversary Edition (24462660299).jpg|SS
קובץ:2010 Chevrolet Camaro RS -- 07-01-2009.jpg|RS


## ראו גם
* שברולט קמארו
* שברולט קמארו הדור השישי
* שברולט קמארו הדור הרביעי
* שברולט קמארו הדור השלישי
* שברולט קמארו הדור השני
* שברולט קמארו הדור הראשון

## קישורים חיצוניים
* 

## הערות שוליים

קטגוריה:שברולט קמארו
קטגוריה:מכוניות ספורט
קטגוריה:מכוניות קופה
קטגוריה:מכוניות שרירים
קטגוריה:דגמי מכוניות שהושקו ב-2010
קטגוריה:כלי רכב המיוצרים בקנדה
אפלן

**אפלן** (בהונגרית: **Eplény**) הוא כפר על גדות אגם בלטון במחוז וספרם שבמרכז הונגריה.

הכפר הוקם בשנת 1992 לאחר שהתפצל מהעיר זירץ

## קישורים חיצוניים

* 

## הערות שוליים

קטגוריה:הונגריה: כפרים
ביונטק

**ביונטק** (באנגלית: **Biopharmaceutical New Technologies (BioNTech) SE**) היא חברת ביוטכנולוגיה גרמנית שמפתחת ומייצרת מוצרי אימונותרפיה לטיפול במחלות. היא מפתחת תרופות מבוססות RNA שליח (mRNA) לטיפול מותאם אישית בחולי סרטן וחיסונים למחלות זיהומיות. החברה עוסקת גם בפיתוח טיפול תאי. בשנת 2020 עסקה החברה בפיתוח חיסון נגד קורונה, בשיתוף עם חברת פייזר האמריקאית.

החברה נוסדה בשנת 2008 במיינץ שבגרמניה, על ידי זוג מדענים גרמניים, ד"ר אואור שאהין, יליד טורקיה ממוצא כורדי, וד"ר אוזלם טורצ'י, יחד עם האונקולוג האוסטרי כריסטוף הובר. במועצה המדעית המייעצת של החברה כיהן מאז ייסודה פרופ' רולף מ. צינקרנגל, חתן פרס נובל לפיזיולוגיה או לרפואה לשנת 1996. סגנית נשיא בכירה היא קטלין קריקו.

באוגוסט 2018 הודיעה החברה שחתמה על הסכם עם חברת התרופות פייזר לפיתוח חיסון מבוסס RNA שליח נגד מחלת השפעת. לפי ההסכם, לאחר ש"ביונטק" תשלים את שלב 1 בניסוי קליני בחיסון, פייזר תמשיך ביתר שלבי הניסוי והמסחור.

בספטמבר 2019 חתמה החברה על הסכם עם קרן ביל ומלינדה גייטס, לתוכנית למלחמה בשחפת וב-HIV.

בדצמבר 2019 קיבלה החברה מימון בסך 50 מיליון אירו מבנק ההשקעות האירופי.

בינואר 2020 עם התפרצותה של מגפת הקורונה, הוקצו כ-500 מעובדי החברה לפיתוח חיסון נגד מחלת נגיף קורונה 2019, על בסיס טכנולוגיה שפותחה בחברה לטיפול במחלות אחרות. למאמצי החברה הצטרפה פייזר, שהזרימה מאות מיליוני דולרים לתהליך הפיתוח, והפיצה את החיסון לאחר אישורו בדצמבר 2020. שתי החברות חתמו על הסכמים עם מדינות אחדות לאספקת מאות מיליוני חיסונים.

## קישורים חיצוניים

* 

* 

## הערות שוליים

קטגוריה:חברות ביוטכנולוגיה
קטגוריה:חברות גרמניות
קטגוריה:חברות הנסחרות בנאסד"ק
קטגוריה:חברות שמפתחות חיסונים נגד COVID-19
בולי חג המולד

[ממוזער|בול חג מולד שיוצר ב[איי פארו]]
**בולי חג המולד** הם בולי דואר עליהם מצוירים חפץ, אירוע או נושא שקשור לחג המולד. בולים אלו מיועדים לשימוש בדואר עונתי כגון כרטיסי ברכה לחג המולד . מדינות רבות בעולם מוציאות בולים כאלה, שהם בולי דואר רגילים (בניגוד לבולי חג המולד) ותקפים בדרך כלל לדברי דואר לאורך כל השנה (במדינות מסוימות יש להם ערך מוזל והם מיועדים לשימוש אך ורק על כרטיסי חג המולד). הם בדרך כלל מיוצרים בתקופה ש בין תחילת אוקטובר לתחילת דצמבר והם מודפסים בכמויות נכבדות לקראת החג.

## היסטוריה
מועד הפרסום של בול חג המולד הראשון שנוי במחלוקת וככל הנראה היה ב-1898, באותה שנה יוצר בול קנדי עליו מצוירת מפת שטחי האימפריה הבריטית נכון ל-1898 ומטרתו של הבול הייתה לציין את חנוכת תעריף הדואר של האימפריה (שיצא על יום חג המולד) ולכן לאורף תקופה הקשר בין בולי חג המולד לחג המולד עצמו הייתה תוצאה של חשיבה פזיזה, אדם בשם וילאם מולוק הציע כי ב-9 בנובמבר יונפק בול "כדי לכבד את הנסיך (מולוק התכוון לנסיך ויילס) אך המלכה ויקטוריה שאלה אותו על איזה נסיך הוא מדבר, מולוק שהבין את תחושת חוסר הרצון של המלכה אמר "גבירתי, כוונתי הייתה לנסיך השלום".

בשנת 1935 הוענק לחיילי הכוחות הבריטיים שהוצבו במצרים בולי חג המולד לבית דואר שנמצא בסמוך למקום הצבתם. במשך שנים רבות אלה לא נכללו בקטלוגים של חברת הבולים "סטנלי גיבונס גרופ" , מכיוון שהחבברה סיווגה אותם כ"חותם" ולא כבול דואר, אך החל מאמצע שנות ה-60 של המאה ה-20 הם כן נכללים בקטלוגים.

בשנת 1937 הוציאה אוסטריה שני בולי ברכה לחג המולד עליהם היה מצויר ורד וכן גלגל מזלות. בשנת 1939 הוציאה ברזיל ארבע בולי דואר עם עיצובים ובהם שלושת האמגושים, כוכב, מלאך, ילד, הצלב הדרומי ואם וילד. בשנת 1941 הוציאה הונגריה גם היא בול דואר.

חותמות חג המולד הבאות לא הופיעו רק בשנת 1951, אז הוציאה קובה עיצובים עם פוינסטיות ופעמונים ואחריהן האיטי (1954), לוקסמבורג וספרד (1955), אז אוסטרליה, קוריאה וליכטנשטיין (1957). במקרים כמו אוסטרליה, ההנפקה סימנה את הראשון למה שהפך למסורת שנתית.

בשנות התשעים הוציאו כ-160 גופי ממשל שונים הוציאו בולי חג המולד, מרביתם מדי שנה. מדינות האסלאם מהוות את הקבוצה הגדולה ביותר של אנשים שאינם משתמשים בבולי חג המולד, אף על פי כן הרשות הפלסטינית (בה נמצא מקום הולדתו של ישו, כנסיית המולד) הוציאה  מספר בולים לחג המולד מאז 1995.

## קישורים חיצוניים

## הערות שוליים

קטגוריה:מסורות חג המולד
קטגוריה:בולי דואר
היימאשקר

**היימאשקר** (בהונגרית: **Hajmáskér**) הוא כפר במחוז וספרם שבמרכז הונגריה.

## יהודי היימאשקר
בהיימאשקר חיו יהודים בתקופות זמן שונות. ובמהלך מלחמת העולם השנייה בשנת 1940 נשלחו אליה יהודים מבונהאד לעבודות כפייה 

## קישורים חיצוניים

* 

## הערות שוליים

קטגוריה:הונגריה: כפרים
חלומות אהבה (ליסט)

[ממוזער|200px|שמאל|[פרנץ ליסט ()]]
**חלומות אהבה** (בגרמנית: **Liebesträume**), S.541 ברשימת יצירות ליסט , הם שלושה נוקטורנים לפסנתר סולו מאת המלחין ההונגרי פרנץ ליסט. לרוב כשמתייחסים ליצירות אלה מתכוונים ליצירה השלישית, Liebestraum No. 3, שהיא המוכרת ביותר. היצירות נכתבו במקור כלחנים לשלושה לידר, שני לידר מאת המשורר לודוויג אולנד  וליד נוסף מאת המשורר פרדיננד פרייליגראט . היצירות פורסמו ב-1850 בשתי גרסות- גרסה אחת לסופרן ופסנתר וגרסה שנייה לפסנתר סולו.

## היצירות
שלושת הנוקטורנים נכתבו כלחנים ללידר מאת המשוררים לודוויג אולנד ופרדיננד פרייליגראט. הלידר מתארים שלוש צורות שונות של אהבה.
*Liebestraum Nr.1- נכתב כלחן לליד Hohe Liebe (אהבה נשגבת) מאת לודוויג אולנד. ליד זה מתאר אהבה דתית ומקודשת. הקדוש המעונה מוותר על תענוגות האהבה הארצית כדי לזכות באהבה רוחנית נעלה.
*Liebestraum Nr. 2- נכתב כלחן לליד Seliger Tod (מוות מבורך), אף הוא מאת אולנד. הליד מוכר לעיתים בזכות השורה הראשונה בו- Gestorben war ich (I had died). ליד זה מתאר אהבה פיזית-ארוטית.
*Liebestraum Nr. 3- היצירה הידועה מבין השלוש (ראו למטה). היצירה נכתבה כלחן לליד O lieb, so lang du lieben kannst (אהוב, אהוב ככל שאתה יכול) מאת פרדיננד פרייליגראט. הליד מתאר אהבה בשלה שאינה תלויה בדבר.

## Liebestraum Nr. 3 (חלום אהבה מספר 3)

חלום אהבה מספר 3, הנוקטורן השלישי והמוכר ביותר, כתוב בסולם לה במול מז'ור . המפעם (טמפו) מתחיל ב poco allegro ובהמשך מתגבר. ניתן להתייחס לנוקטרן כבנוי משלושה חלקים, כשהחלקים מופרדים על ידי קדנצות מהירות הדורשות מהמבצע טכניקה ברמה גבוהה.
החלק הראשון הוא כמו פרלוד לנוקטורן, בחלק השני הנוקטורן מגיע לשיאו והחלק השלישי מזכיר את החלק הראשון. אותה מלודיה מלווה את כל היצירה, בשינויים מסוימים, כשלקראת אמצע היצירה ,עם הגעת הנוקטורן לשיאו, השינוי מורגש במיוחד. חלקה האחרון של היצירה איטי ומאופיין בנגינת ארפג'ו.

הליד O lieb, so lang du lieben kannst (אהוב, אהוב ככל שאתה יכול) מאת פרדיננד פרייליגראט :

## קישורים חיצוניים

* מידע נוסף על שלושת הנוקטורנים וניתוח של Liebestraum Nr. 3 (באנגלית)
* Liebestraum Nr. 3- תווים

## הערות שוליים

קטגוריה:יצירות מאת ליסט
קטגוריה:יצירות לפסנתר
האקדמיות המלכותיות השוודיות

**האקדמיות המלכותיות השוודיות** (בשוודית: **Akademier och lärda samfund i Sverige**, באנגלית: The **Swedish Royal Academies**)
האקדמיות המלכותיות הן ארגונים עצמאיים, שנוסדו על פי צ'רטר מלכותי, פועלים לקידום האמנות, התרבות והמדע בשוודיה. האקדמיה השוודית והאקדמיה המלכותית השוודית למדעים אחראיות על בחירת חתני פרס נובל לספרות, לפיזיקה, לכימיה ולפרס למדעי הכלכלה. האקדמיות המלכותיות כוללות גם שלוש אגודות מדעיות שקיבלו צ'רטרים מלכותיים במהלך המאה ה־18.

## אמנות ותרבות
* האקדמיה השוודית (Svenska Akademien), (1786)
* האקדמיה המלכותית השוודית לאמנות  (Kungl. Akademien för de Fria konsterna), (1773)
* האקדמיה המלכותית השוודית למוזיקה (Kungl. Musikaliska Akademien), (1771)
* האקדמיה המלכותית השוודית לאמנויות, היסטוריה ועתיקות  (Kungl. Vitterhets-, Historie- och Antikvitetsakademien), (1753)

## מדעים
* האקדמיה המלכותית השוודית למדעים (Kungl. Vetenskapsakademien), (1739)
* האקדמיה המלכותית השוודית למדעי ההנדסה  (Kungl. Ingenjörsvetenskapsakademien), (1919)
* האקדמיה המלכותית השוודית לחקלאות ויערנות  (Kungl. Skogs- och Lantbruksakademien), (1813)

## צבאי
* האקדמיה המלכותית השוודית למדעי המלחמה  (Kungl. Krigsvetenskapsakademien), (1796)
* החברה המלכותית  השוודית למדעי הים  (Kungl. Örlogsmannasällskapet), (1771)

## אגודות עם צ'רטר מלכותי
* החברה המלכותית למדעים באופסלה  (Kungl. Vetenskapssocieteten i Uppsala), (1710)
* החברה המלכותית הפיזיוגרפית בלונד  (Kungl. Fysiografiska Sällskapet i Lund), (1772)
* החברה המלכותית לאמנויות ומדעים בגטבורג  (Kungl. Vetenskaps- och Vitterhetssamhället i Göteborg), (1759)
* החברה המלכותית סקייטאן  באומאו (Kungl. Skytteanska Samfundet), (1956)
* האקדמיה המלכותית גוסטבוס אדולפוס  באופסלה (Kungl. Gustav Adolfs Akademien), (1932)
* החברה המלכותית למדעי הרוח באופסלה  (Kungl. Humanistiska Vetenskaps-Samfundet i Uppsala), (1889)
* החברה המלכותית לאמנויות ומדעים באופסלה  (Kungl. Vetenskapssamhället i Uppsala), (1954)

## הערות שוליים

קטגוריה:אגודות מדעיות
קטגוריה:שוודיה: מדע וטכנולוגיה
קטגוריה:שוודיה: תרבות
סטיבן דנהאם

**סטיבן דנהאם** (באנגלית: **Stephen Dunham**; 14 בספטמבר 1964 – 14 בספטמבר 2012) היה שחקן אמריקאי. הוא התפרסם בזכות תפקידיו בתור ד"ר הנדרסון בסרט "המומיה" ובתור ד"ר פול צ'מברלין בסרט"חותנת בהפרעה".

## חיים אישיים
סטיבן דנהאם נולד כ**סטיבן דנהאם באוארס** בבוסטון, מסצ'וסטס ב-14 בספטמבר 1964. הוא גדל במנצ'סטר (ניו המפשייר), ניו המפשייר. הוא היה נשוי לשחקנית אלכסונדרה לי.

## קריירה
דנהאם שיחק בסרט הקולנוע "המומיה" בתפקיד הנדרסון. הוא שיחק את פיטר בסרט "אחיות או לא להיות" וצ'אד בסדרת הטלוויזיה "טרו ג'קסון". הוא נודע גם בתפקידו כצ'רלי ת'ורפ בסדרת הטלוויזיה "Hot Properties". הוא שיחק את אדוארד ב-"DAG" בין השנים 2000–2001. דנהאם שיחק בעשרות סדרות טלוויזיה וסרטי קולנוע בין היתר הופיע בסרט הקולנוע "שחק אותה סמארט" משנת 2008. בשנת 2011 הוא הופיע בסדרה "שוות בקליבלנד", כששיחק ברמן מכת האמיש, ובשנת 2012 היה לו תפקיד בפעילות "פעילות על-טבעית 4" לצד אשתו אלכסונדרה לי.

## מותו
הוא לקה בהתקף לב ומת ב-14 בספטמבר 2012, יום הולדתו ה-48, בברבנק, קליפורניה. כותרות הסיום של הסרט "פעילות על-טבעית 4" כוללים הקדשה אליו.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1964
קטגוריה:אמריקאים שנפטרו ב-2012
מולי קרמר

**מולי קרמר** (בגרמנית: **Molly Cramer**; 25 ביוני 1852 – 18 בינואר 1936) הייתה ציירת פרחים, נוף ודיוקן גרמנית. מאומנת במסורת ההולנדית הישנה, היא פנתה לאימפרסיוניזם בשנותיה האחרונות.

## קורות חייה
מולי קרמר הגיעה ממשפחת סוחרים עשירה בהמבורג. יחד עם אחותה, הציירת הלן קרמר, היא יכלה להתחיל להתאמן כציירת רק לאחר מות אביה בשנת 1882. המורה הראשון שלה היה האמן מהמבורג תיאובלד ריפסל, ואחריו הציירים קרל רודק והינריך ראג'. בשנת 1890 נסעה לאנטוורפן להתאמן אצל אג'ן יורס, שלימד במסורת בית הספר ההולנדי. בעיקר ציירה איתו טבע דומם פרחוני.

כשחזרה להמבורג היא משכה את תשומת לבו של מנהל הגלריה לאמנות אלפרד ליכטוורק כציירת פרחים ופירות. בהתאם לכוונותיו של ליכטוורק היא עבדה בעיקר עם הצומח המקומי במקום לשחזר את הצומח מזרי פרחים מלאכותיים או מיובשים המשמשים לקישוט, שהיו פופולריים בסגנון עיצוב הפנים של הנס מקרט.

קרמר הציגה את עבודותיה בארמון לאמנויות יפות ובניין האישה בתערוכה הקולומביאנית העולמית בשנת 1893 בשיקגו, אילינוי.

משנת 1898, קרמר הפנתה את תשומת לבה לנושאים חדשים ועבדה על נופים ודיוקנאות. הסגנון שלה הפך לאימפרסיוניסטי. עם זאת, טבע דומם פרחוני נותר עדיין במוקד עבודתה.

בעזרת ליכטוורק, קרמר ואחותה התוודעו לציירים צעירים יותר בהמבורג כמו ארנסט איטנר, ארתור איליס ופול קייזר, שהקים את מועדון האמנים בהמבורג בשנת 1897. שתי האחיות קרמר הציגו יחד את ציוריהן, אך לא היו חלק ממועדון האמנים.

במקביל, בית האחיות קרמר הפך למקום מפגש של אמנים וחובבי אמנות. בנוסף, מולי קרמר קידמה אמנים צעירים בקניית יצירותיהם ומימנה גם סיורים לימודיים עבור ארנסט איטנר.

קרמר הציגה את ציוריה במוסקבה, בודפשט, לונדון ושיקגו.

לקראת סוף חייה סבלה מירידה ברמת חייה ונאלצה למכור ציורים מהאוסף שלה. בסופו של דבר היא גרה עם קרוב משפחה צעיר יותר ונפטרה ב-18 בינואר 1936 בהמבורג.

המצבות של הלן ומולי קרמר נמצאות בבית העלמין בהמבורג אוהלדורף בגן האישה.

## גלריה

File:Molly Cramer - Baumblüte im Garten.jpg | בוסתן פורח

File:Molly Cramer - Garden by the Alster River in Winter.jpg | גן בחורף

File:Molly Cramer - Geese on a Late Summer Alameda.jpg | סוף הקיץ

File:Molly Cramer - Pelargoniums.jpg | גרניום

File:Molly Cramer - Sheafs of Corn, 1919.jpg | קציר התירס

File:Molly Cramer - Still Life with Tomatoes.jpg | עגבניות וטבע דומם

File:Molly Cramer - Sty on a Summer's Day.jpg | קיץ


## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:ילידות 1852
קטגוריה:גרמנים שנולדו ב-1852
קטגוריה:נפטרות ב-1936
קטגוריה:גרמנים שנפטרו ב-1936
הלן קרמר

**הלן קרמר** (בגרמנית: **Helene Cramer**; 13 בדצמבר 1844 – 14 באפריל 1916) הייתה ציירת פרחים, נוף ודיוקנאות גרמנית.

## קורות חייה
הלן קרמר הגיעה ממשפחת סוחרים עשירה בהמבורג-אולנהורסט. כמו אחותה, הציירת מולי קרמר, היא החלה את הכשרתה כציירת בשנת 1882 לאחר מות אביהם סזאר קרמר. בתחילת לימודיהן הלן הייתה בת 38. המורים הראשונים של האחיות היו המאייר של המבורג תיאובלד ריפסל וכן הציירים קרל רודק וקרל אוסטרלי. בסוף שנות השמונים של המאה ה-19 הלן קרמר נסעה להאג להתאמן אצל מרגרטה רוזנבאום ויחד עם אחותה אצל צייר הטבע הדומם הבלגי יוג'ין ג'ורס באנטוורפן. ג'ורס לימד אותן באמנות ציור טבע דומם.

בשובה להמבורג, הלן קרמר ציירה בעיקר פרחי טבע טבעיים. עבודותיה הוצגו בקביעות בתערוכות גרמניות גדולות, כמו בארמון הזכוכית במינכן ובתערוכות האמנות הגדולות בברלין. בברלין הציגה מספר פעמים בין 1893 ל-1908, תמיד עם אחותה מולי. היא גם הציגה את עבודותיה בארמון לאמנויות יפות ובניין האישה בתערוכה הקולומביאנית העולמית בשנת 1893 בשיקגו, אילינוי, ובשנת 1900 בתערוכת האישה, בארל קורט, לונדון.

בשנת 1896 רכש מנהל המוזיאון בהמבורג אלפרד ליכטוורק כמה מתמונותיהן של האחיות קרמר לאוסף התמונות מהמבורג. ליכטוורק, שלעיתים קרובות ביקר בבית האחיות, יצר גם קשר עם חברי מועדון האמנים של המבורג משנת 1897, שכלל בין היתר את ארנסט איטנר, ארתור איליס ופול קייזר. הביקורים של האמנים בביתן, הפך להישג חברתי-אמנותי בתחילת המאה ה-20. מבלי להצטרף למועדון האמנים, האחיות הציגו אחר כך יחד את ציוריהן.

הלן קרמר הייתה חברה באיגוד האמנים הצפון-מערב גרמנים, באגודת ברלין לנשים אמניות ובאגודת (נשים) סופרות ואמניות בווינה.

הלן קרמר נפטרה בשנת 1916 בשנתה ה-72.

## גלריה


File:Helene Cramer - Blossoming Garden.jpg | גן פורח

File:Helene Cramer - Still Life with Flowers.jpg | טבע דומם עם פרחים

File:Helene Cramer - Still Life with Grapes.jpg| טבע דומם עם ענבים

File:Helene Cramer - Still Life with Red Flowers.jpg | טבע דומם עם פרחים אדומים


## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:ילידות 1844
קטגוריה:גרמנים שנולדו ב-1844
קטגוריה:נפטרות ב-1916
קטגוריה:גרמנים שנפטרו ב-1923
סעוד בן עבד אל-עזיז בן נאסר אאל סעוד

**סעוד בן עבד אל-עזיז בן נאסר אאל סעוד** (בערבית: **سعود بن عبد العزيز بن ناصر بن عبد العزيز آل سعود**; נולד בשנת 1977) הוא בן למשפחת המלוכה הסעודית ורוצח מורשע. הוא נכדו של המלך עבדאללה.

## רצח ומשפט
בשנת 2010 הוא נמצא אשם ב"אולד ביילי" ברצח משרתו בן ה-32, בנדר עבדאללה עבד אל-עזיז, שכנראה היה גם מאהבו, בסוויטה שלהם במלון לנדמרק בלונדון. במהלך המשפט, נטען כי הנסיך קיבל עיסוי מיני לפני הרצח, כסופו של בילוי ביום ולנטיין, וכי הוא ועבד אל-עזיז היו בקשר הומוסקסואלי, וכי הרצח היה שיאה של מערכת יחסי עבדות מינית (BDSM).

לפי העיתונות הבריטית, הנסיך הסעודי העשיר טייל בעולם כשהוא מלווה בצוות משרתים, ונודע באורח חיים ראוותני. הוא שהה במלון "לנדמרק" המפואר במשך שלושת השבועות שקדמו לרצח, וחשבונו במקום הסתכם בלא פחות מ-100 אלף ליש"ט. משרתו נדרש לישון על רצפת חדרו של בן נאסר, לרגלי מיטתו.

גופתו של בנדר עבד אל-עזיז נמצאה ב-15 בפברואר 2010. הנסיך נעצר, לאחר שגופתו של המשרת נמצאה כשעליה סימני חבלה קשים (סימני נשיכה על צווארו, שיניים שבורות, עיניים נפוחות ושפתיים שסועות). מצלמות האבטחה במלון תיעדו את הנסיך שתקף את משרתו בראשו במעלית, כשלושה שבועות לפני הפשע. בית משפט בלונדון פסק כי עבד אל-עזיז בן נאסר רצח בברוטליות את משרתו, לאחר שנהג להתעלל בו נפשית, פיזית ומינית.

על פי העדויות במשפט, לאחר התקיפה הקטלנית הנסיך שוחח מספר שעות עם דמות אנונימית בסעודיה, כנראה בניסיון להחליט כיצד להסתיר את מעשיו. הוא גרר את הגופה למיטה וניסה לנקות את הדם. רק לאחר 12 שעות התגלתה הגופה.

בתחילת המשפט, הנסיך הסעודי הכחיש את מעורבותו ברצח וגם את היותו הומוסקסואל. אחר כך טען לחסינות דיפלומטית, אך בקשתו נדחתה. בעת הקראת גזר הדין עמד בן נאסר בידיים משולבות ושמר על קור רוח ולא הביע כל רגש. כלי התקשורת בסעודיה, הנוהגים להתעלם מאירועים העלולים להביך את משפחת המלוכה, לא דיווחו על הרשעת בן נאסר.

בן נאסר נידון למאסר עולם. במרץ 2013 הוא הורשה לחזור לסעודיה, כדי לרצות את יתרת מאסרו בכלא סעודי. על פי ההסכם בין בריטניה לסעודיה, עליו לרצות 20 שנות מאסר בפועל, שלאחריו יחזור למדינתו.

## משפחה
סבו מצד אמו היה עבדאללה, מלך ערב הסעודית, שהיה המלך בזמן שסעוד הורשע ונידון על ידי בית משפט בבריטניה. שני הוריו נמנים עם משפחת המלוכה הסעודית. הם בני דודים ראשונים זה לזה, בהיותם ילדיהם של שני אחים למחצה, שניהם היו בניו של המלך אבן סעוד, מייסד המדינה הסעודית המודרנית. אביו של סעוד הוא עבד אל-עזיז בן נאסר, בנו של נאסר בן עבד אל-עזיז, שהוא עצמו בנו של אבן סעוד. אמו של סעוד, פאיזה, היא בתו של עבדאללה, מלך ערב הסעודית, שהוא עצמו בנו של אבן סעוד.

## הערות שוליים

קטגוריה:משפחת המלוכה הסעודית
קטגוריה:מורשעים ברצח
קטגוריה:להט"בים
קטגוריה:פשע באסיה
קטגוריה:להט"בים ערבים
קטגוריה:2010 בממלכה המאוחדת
קטגוריה:ילידי 1977
המרכז הגאה בבייג'ינג

**המרכז הגאה בבייג'ינג** (בסינית: **北京 同志 中心**) הוא ארגון ללא מטרות רווח, שהוקם ב-14 בפברואר 2008, והוא מתמקד בקידום זכויות להט"ב בסין. הארגון מספק שירותים ידידותית ללהט"ב ומוקד לאנשים טרנסג'נדרים.

ב-2014, סייע המרכז הגאה בבייג'ינג ליאנג טנג, גבר הומו, להכין תיק משפטי נגד מרפאה בצ'ונגצ'ינג שסיפקה לו טיפול המרה שכלל גם טיפול בהלם. המקרה הצליח והוביל גם למנוע החיפוש Baidu להסיר רישומים לטיפול המרה. בפרק הראשון של העונה ה-30 של סדרת התחקירים, Unreported World  של ערוץ 4, נחשף רשימה של בתי חולים בסין שסיפקו טיפול בהלם.

פעילויות אחרות שננקטו על ידי המרכז הגאה בבייג'ינג כללו אירוע שבו צולמו מתנדבים עם כיסויי עיניים וחולצות שעליהן המילים "אני גיי", תוך כדי שהם מבקשים חיבוקים של עוברי אורח למחאה על האיסור המתוכנן של פלטפורמת הרשת החברתית Weibo על תכנים הומוסקסואליים. בנוסף, הם שיתפו פעולה עם הצלם טאו בוטוריני, כדי ליצור דיוקנאות של אנשים להט"בים שחיים בסין. ב-2017, הם עשו סקר בשיתוף פעולה עם אוניברסיטת פקין בנושא בריאות הנפש של הסינים הטרנסג'נדרים.

## קישורים חיצוניים

* 

## הערות שוליים

קטגוריה:ארגוני להט"ב
קטגוריה:בייג'ינג
קטגוריה:זכויות להט"ב ברפובליקה העממית של סין
קטגוריה:מקומות מפגש של להט"בים
מאמאצחיק

**מאמאצחיק** היא קבוצת פייסבוק ישראלית פרטית לנשים בלבד, העוסקת בהומור טוטאלי על כל גווניו. היא אחת מקהילות הפייסבוק הגדולות והפעילות בישראל. נכון לאוקטובר 2021 מנתה הקבוצה כ-613,304 חברות ונכון לדצמבר 2022 מנתה למעלה מ-700,000 נשים.

## היסטוריה
מאמאצחיק הוקמה במרץ 2017 על ידי קרן אלאלוף שרעבי ורויטל טודרס, מתוך צורך ורצון לפרוק, לבטא ולשתף בהומור אנקדוטות מצחיקות מחייהן של נשים. לדבריהן, "הקבוצה נולדה מתוך הצורך והרצון לצחוק על כל דבר (כמעט), בחברת נשים מצחיקות שמחפשות לבטא בצורה הומוריסטית כל סיטואציה מהחיים".

לקבוצה מקושרים גם אתר אינטרנט, עמוד פייסבוק בעל שם זהה ולו מעל 376,000 עוקבים, וחשבון אינסטגרם ולו כ-258,000 עוקבים (נכון לנובמבר 2020).

באוקטובר 2020 הוסרה הקבוצה משרתי פייסבוק ללא התראה מוקדמת למשך כ-36 שעות, והוחזרה לאחר שחברת פייסבוק הבהירה כי מדובר היה בטעות.

## תכנים והשפעה
התכנים שמתפרסמים בקבוצה עוסקים בחייהן של נשים, על שלל ההיבטים שלהם (גירושים, מחלות, אובדן, טיפולים, מיניות, דיכאונות אחרי לידה ועוד), בפן הומוריסטי וללא ביקורת או שיפוטיות, במטרה להוות מרחב בטוח לשיתוף והתמודדות עם סיטואציות שונות.

מידי מספר חודשים עולים בקבוצה תכנים חברתיים שמטרתם לעורר מודעות ולהשפיע בנושא מסוים הקשור בנשים. בין היתר הקבוצה לקחה חלק בפרויקט של ניר אלימלך, שמטרתו העלאת המודעות לנושא האלימות במשפחה, ובקמפיין של עמותת "אחת מתשע" לטובת הורדת גיל בדיקת הממוגרפיה מ-50 ל-40 והעלאת מודעות לגילוי מוקדם של סרטן השד. כמו כן, באתר "מאמאצחיק" קיימת רשימה של נשים העוסקות בתמיכה והגנה בנשים הנתקלות באלימות בבית ומוכנות לסייע לחברות הקבוצה.

באוקטובר 2019 התארח בקבוצה נשיא המדינה, ראובן ריבלין, והזמין את חברותיה להתארח בסוכתו בבית הנשיא, עם משפחותיהן. בקיץ 2020 לא התאפשר מפגש שכזה עקב התפרצות נגיף הקורונה, וריבלין הזמין את נשות הקבוצה להגיע עם ציורים שהכינו לקיר מחוץ לבית הנשיא, עליו הודבק לוח מיוחד, ולתלות שם את הציורים כחלק מיוזמת "מציירים את זה יחד".

בנובמבר 2019 קיימה הקהילה בגבעת ברנר אירוע ראשון מחוץ לפלטפורמה של פייסבוק, בו נכחו כ-650 נשים.

## קישורים חיצוניים
* 

* 
* 
* "האמא של מאמאצחיק", באתר My Ziona, 14 באוגוסט 2019
* הדס בשן, "תהיי ביץ' אבל לא כלבה": המוטו של מייסדת קבוצת "מאמאצחיק", את, 4 בנובמבר 2019
* 
* הסיפור מאחורי קבוצת הפייסבוק מאמאצחיק – ריאיון עם מייסדות הקבוצה, מתוך ערוץ היוטיוב "מרגישות יופי", 6 בינואר 2020
* 

* 

## הערות שוליים

קטגוריה:אימהות
קטגוריה:קבוצות פייסבוק בישראל
שברולט קמארו הדור הרביעי

**[[שברולט קמארו]] הדור הרביעי** היא מכונית פוני, שיוצרה על ידי יצרנית הרכב האמריקאית שברולט בין השנים 1993–2002.

## גרסאות שברולט קמארו מהדור הרביעי
ממוזער|קמארו SS דור רביעי|שמאל
**קמארו SS**

דגם ה- SS קיבל מנוע LT4 V8 בעל הספק של 330 כ"ס ו- 340 ליברות. 100 מכוניות הוקצו לשוק האמריקאי בעוד 6 מכוניות נמכרו לקונים קנדיים. השניים הנותרים היו אבות טיפוס. ה- קמארו LT4 היה הקמארו המהיר ביותר שנבנה במפעל, וגם היקר ביותר שנמקר ב-40,000 דולר.

ממוזער|קמארו Z28 דור רביעי|שמאל**קמארו Z28**

דגם Z28 הוא בעל הביצועים הגבוהים של הקמארו אשר כולל מנוע LT1 V8 בעל הספק של 275 כ"ס.
## מחזור חיים
* 1993 יצא לשיווק.
* 1994 יצא עם שיפור בתיבת ההילוכים ובהאצה מ-0 ל-100.
* 1995 יצא עם מנוע חדש.
* 1996 יצא עם שיפורים קטנים בגלגלים ובגודלם.
* 1997 יצא עם שינוי בצורה ובפנים.
* 1998 יצא עם מתיחת פנים, מנוע חדש והספק גדול יותר.
* 1999 יצא עם שיפור קטן במשקל ובצבעים.
* 2000 יצא עם מנוע חדש וגלגלים חדשים וגדולים יותר.
* 2001 יצא עם שיפור בהגדלת ההספק.
* 2002 סוף יצור.

## תמונות

קובץ:CamaroSS1.jpg|SS
קובץ:Camaro SS Black.jpg|SS
קובץ:'98-'02 Chevrolet Camaro Z28 Coupe (Orange Julep).jpg|Z28
קובץ:1999 Chevrolet Camaro (6323056241).jpg|Z28

## ראו גם
* שברולט קמארו
* שברולט קמארו הדור השישי
* שברולט קמארו הדור החמישי
* שברולט קמארו הדור השלישי
* שברולט קמארו הדור השני
* שברולט קמארו הדור הראשון

## קישורים חיצוניים
* 

## הערות שוליים

קטגוריה:שברולט קמארו
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:מכוניות שרירים
קטגוריה:מכוניות אמריקאיות
קטגוריה:דגמי מכוניות שהושקו ב-1993
קטגוריה:כלי רכב המיוצרים בקנדה